39. schôdza NR SR - 9.deň - A. dopoludnia
Dátum: 2025-09-23
Poslanec: Hajko, Jozef (KDH)
Druh vystúpenia: Vystúpenie v rozprave

Vážený pán predsedajúci, vážený pán minister, za klub Kresťanskodemokratického hnutia sa vyjadrím v druhom čítaní k predloženému návrhu zákona. Pán minister, ak som sa pri prvom čítaní venoval najmä vám a vašej ťažkej pozícii, aj som vás poľutoval, tak dnes sa budem venovať vecne, vecne k problematike, ale musím dodať jednu poznámku, že Robert Fico vás v tom nechal. Jednoducho vás v tom nechal, pretože predseda vlády a predseda vašej strany sa vôbec nevyjadruje ku konsolidácii a hľadá stále nejaké, nejaké bočné, bočné témy, ktorými by unikol z tejto problematiky. To len svedčí o tom, že vlastne čo máme pred sebou a v akom zlom stave sme. Je, nebudem to opakovať, tie prvé dva konsolidačné balíky, ktoré sme tu mali, svedčia o tom, že vláda nedokáže ozdravovať verejné financie, deficit nám neklesá a dlh, dlh, zadlženie štátu rastie. Upozorním na to, že tento rok sa vyvíja mimoriadne zle. Podľa tých posledných čísiel, čo mám, tak deficit, deficit verejných financií sa blíži niekde k 5,5 miliarde eur, čo je vyše, čo je 83 % vlastne celoročného deficitu, ktorý ste si nakreslili. Znamená to, že dôjde na slová rozpočtovej rady, Rady pre rozpočtovú zodpovednosť, a Slovensko skutočne tento rok bude hospodáriť deficitne pravdepodobne veľmi podobne, ako minulý rok. Kým z tých, v tých, v tej prvej, v prvom konsolidačnom balíku boli zasiahnuté najmä banky, firmy, samozrejme aj občania, v druhom, v druhom balíku vidíme, že prišli na pretras vyslovene občania cez zvýšené dane, poplatky a tak ďalej, tak teraz by som povedal, že tá, tento tretí konsolidačný balík ide priamo na výplatnú pásku. To znamená, ide, ide siahať na čisté príjmy, či sú to živnostníci, alebo občania. Svedčí o tom aj balík, ktorý ste predložili, ako ste ho prezentovali. Ja to stále opakujem, ten balík je v hodnote 2 miliardy 700 miliónov eur a, tak ako to už povedali viacerí, tých 435 miliónov eur, ktoré majú ísť na eurofondy, je obyčajná, obyčajná kamufláž. Nič iné, len kamufláž. Najskôr sme si od vás vypočuli, že tieto peniaze na energodotácie sa uhradia z eurofondov a, aby ste to mohli započítať aj do konsolidácie. Včera štátny tajomník, váš štátny tajomník pán Majerský na hospodárskom výbore povedal, možno to bude inak, možno to bude tak, že jednoducho zaplatia sa zo štátneho rozpočtu tieto, tieto energodotácie, a to, čo, to, čo nám vlastne v tom štátnom rozpočte bude potom chýbať, tak to sa potom nahradí eurofondmi . No tieto konštrukcie, ja keď to počúvam, tak to je niečo neuveriteľné, že takýmito konštrukciami chceme, chceme balamutiť koho. Nás chcete balamutiť? Ratingové agentúry? Koho tým chcete balamutiť? Takže keď prídem k tomu balíku, 2 miliardy 700 miliónov, odpočítam z neho, samozrejme, tú, tie energodotácie, ktoré dávam bokom, nemá zmysel o tom ani uvažovať, tak sa pozrime, v akej percentuálnej štruktúre majú zaplatiť, zaplatiť tento konsolidačný balík jednotlivé skupiny. Na zamestnávateľov to vychádza, my sme si to tak prerátali zhruba, 12 %, na samosprávy 5 %, na občanov a živnostníkov 54 % a na vládu 29 %. Tak. To je to, vlastne to reálne, no reálne, to, čo ste predložili, čo by sme mali brať reálne. Ale ani to nemôžem brať reálne. A vysvetlím aj prečo. Pretože to šetrenie na vláde, ktoré má predstaviť z tohto dvoj, 2,7-miliardového balíka, z ktorého odkrojíme tie, tie energodotácie, tak ani to šetrenie na vláde vôbec nie je jasné a ako som sa dozvedel, tak nebude jasné ani najbližšie dni a týždne, možno sa dozvieme niečo až pri predložení štátneho rozpočtu. Takže poďme podľa tých jednotlivých skupín. Zamestnávatelia. To, že boli postihnutí, postihnutí mimoriadne, mimoriadne prvými dvoma konsolidačnými balíkmi, teraz sa im pridávajú ďalšie opatrenia, hoci teraz to vyzerá opticky, že až taká, taká záťaž na zamestnávateľov to nebude, ale keď si to spojíme s tým, čo doteraz všetko prišlo, tak toto je, toto sú ďalšie klince do rakvy, by som povedal, našej ekonomickej aktivite. Zoberme si napríklad to predlžovanie platenia péenky zamestnávateľom z desiatich na štrnásť dní. Samozrejmé, že ich to nepoloží na kolená, ale keď sa to pri... a samozrejmé, že sú štáty, kde to majú takto, ale pochopiteľne, že to je, to je ďalšie opatrenia, ktoré im sťaží podnikanie. Podobne môžeme vnímať zvýšenie dane zo straty. Nedá sa to ináč nazvať, iba ako daň zo straty, pretože odhliadnuc od toho, či dosahujete zisk, alebo nie, daň platíte. A tu ideme hore. Zamestnanci. Nejdem to opäť vymenúvať. Zamestnanci, obratí (pozn. prepis.: nezrozumiteľne vyslovené) o čistý príjem zo zvýšenia zdravotného odvodu. Je to zvýšenie zdravotného odvodu na strane zamestnanca. To znamená, o, tomu pôjde len čistá mzda. Oberáte ich o čistý príjem, najmä tie vyššie skupiny, progresívnym, vysokým progresívnym zdaňovaním dane z príjmu. Ja len poviem pri tom pár čísiel. Vypočítala to Republiková únia zamestnávateľov. Tú takzvanú milionársku daň, to znamená, 25 % dane z príjmu bude platiť 50-tisíc zamestnancov na Slovensku. Päťdesiattisíc. A čo je samozrejmé, že počúvam argumenty, že tak keď majú väčší príjem, tak nech platia. Tak sa pozrime, čo hovoria štatistiky. Vysokoškolsky zamestnaný, vysokoškolsky vzdelaný človek na Slovensku má ročný čistý príjem v priemere 12-tisíc eur. To sú čísla Eurostatu, to znamená, sú to dôveryhodné čísla. Sme úplne na chvoste, úplne na chvoste. Pred nami Maďarsko 13-tisíc, Poľsko 17-tisíc, Česko 22-tisíc ročný príjem. Tak títo vysokoškolsky vzdelaní ľudia u nás na Slovensku budú, poberajú a budú poberať ešte, ešte nižšie čisté príjmy. To je, to je, by som povedal, katastrofa, pretože, pretože títo ľudia veľmi ľahko mnohí môžu utiecť do toho zahraničia a tým pádom nebudete mať nielenže zamestnanca, ale ani príjmy z neho, čo sa týka dane a odvodov. Živnostníci. Nové daňovo-odvodové zaťaženie ich oberie zhruba o tisíc eur ročne. Sú tam zdravotné odvody, ktoré narastú o jedno percento, sociálne odvody 20 %. Dnes zhruba 180-tisíc živnostníkov platí minimálne sociálne odvody, to znamená, ak tie minimálne sociálne odvody zdvihnete, tak ich zdvihnete pre obrovskú kategóriu ľudí a je to tak vyrátané jednoducho, aby to tí ľudia zaplatili, ak, samozrejme, sa tej živnosti nevzdajú. Aj to celkom, celkom možno to hrozí. Takže tých čísiel tu bolo veľa. Ja len spomeniem niektoré posledné. Napríklad aj to, že živnostníci, ktorých príjem nepresiahol 8 580 eur doteraz, tak neplatili sociálne odvody, teraz ich platiť budú. Ja, veľmi ťažko sa mi, sa mi počúva, že štát týmto myslí na dôchodky týchto živnostníkov. Je to argument, ktorý kríva, kríva na obidve nohy. To, že si živnostníci platia minimálne sociálne odvody, nesvedčí o tom, že by tie odvody nechceli, že by tie, že by dobrovoľne sa vzdávali svojho dôchodku, ale jednoducho tlačí ich do toho vysoké odvodové zaťaženie. Keď sa pozriete do Česka, akým spôsobom pristupujú k živnostníkom, jednoducho je to oveľa vľúdnejšie prostredie a tým pádom aj títo živnostníci majú vyššiu ochotu platiť, platiť dane a odvody. A navyše v Česku napríklad majú, majú paušálnu daň, to znamená to, čo sme my, my presadzujeme roky. Prídem, na stôl položím peniaze, a za určitých podmienok a nevediem si účtovníctvo, neplatím už nič viac. Mám, jednoducho mám s tým pokoj a štát má istý príjem. My ideme presne opačným smerom. To znamená takisto, ako pri tých firmách, ktorým, ktorým zvyšujete daň zo straty, tak takisto pri tých živnostníkoch tlačíte ich do toho, aby platili peniaze bez ohľadu na to, bez ohľadu na to, či ten príjem budú mať. Bude platiť ten, ten... =====